Emmy-toekennings: Die beste en swakste geklede vroue | SARIE
Sy kies die top-rokke en die minder suksesvolle uitrustings van die aand … Stem jy saam met haar keuse?
Sjoe! Dit was glad nie 'n maklike taak om my gunstelinge te kies nie. Dis so lekker om die een mooi uitrusting ná die ander te sien …
In Kate Mara van House of Cards se rok word met teksture gespeel. En sy het swart op 'n baie slim manier ingebring – swart naels, swart enkelbandjie van die wit skoene, swart-en-wit handsak en die swart borduurwerk op die hals.
Lizzy Caplan van Masters of Sex se swart rok met sy wit sleep het my asem weggeslaan. Sy het net ongelooflik elegant gelyk. Maar oeps! Regs van haar staan Lena Dunham wat saam met Allison Williams in Girls speel. 'n Absolute marshmallow-ontploffing! Ek sal regtig graag wil weet wat deur haar (en haar stilis) se kop gegaan het …